Historien skjer i verden etter katastrofen hvor jorda er blitt ufruktbar og de sterkeste overlever ved å drepe de svake. Serien følger eventyrene til Kenshiro, arveren av (北斗神拳) «Karlsvognens guddommelige neve», en hemmelig kampsport som lar utøveren ødelegge motstanderens kropp fra innsiden ved å slå på bestemte steder på kroppen. Kenshiro bruker sine krefter for å beskytte de svake og uskyldige mot skurkene som prøver å drepe dem.